open-index/open-wikipedia-markdown huggingface dataset:
গড়াই নদী

**গড়াই নদী** গঙ্গা তথা পদ্মার একটি প্রধান শাখানদী হিসেবে পরিচিত। এটি বাংলাদেশের দক্ষিণ-পশ্চিমাঞ্চলের জন্য একটি গুরুত্বপূর্ণ নদী। বাংলাদেশ পানি উন্নয়ন বোর্ড বা "পাউবো" কর্তৃক মধুমতি নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ২৪।

## প্রবাহ

কুষ্টিয়া শহরের দক্ষিণে হাটশহরিপুরে প্রবহমান পদ্মা নদী হতে গড়াই দীর উৎপত্তি হয়েছে। মাগুরা জেলার শ্রীপুর উপজেলার নাকোল ইউনিয়ন পর্যন্ত প্রবাহিত হয়ে মধুমতি নদীে পতিত হয়েছে। একসময় গড়াই নদী দিয়ে গঙ্গার প্রধান ধারা প্রবাহিত হতো। যদিও হুগলি-ভাগীরথী ছিল গঙ্গার আদি ধারা কুষ্টিয়া জেলার উত্তরে  হার্ডিঞ্জ ব্রিজের ১৯ কিলোমিটার ভাটিতে তালবাড়িয়া নামক স্থানে গড়াই নদী পদ্মা থেকে উৎপন্ন হয়েছে। নদীটি কুষ্টিয়া জেলার ভিতর দিয়ে প্রবাহিত হয়ে গণেশপুর নামক স্থানে ঝিনাইদহ জেলায় প্রবেশ করেছে। অতঃপর ঝিনাইদহ-কুষ্টিয়া সীমানা বরাবর প্রবাহিত হয়ে চাদর নামক গ্রাম দিয়ে রাজবাড়ী জেলায় প্রবেশ করেছে। এরপর ঝিনাইদহ-রাজবাড়ী জেলা, মাগুরা জেলা-রাজবাড়ী জেলা এবং মাগুরা জেলা-ফরিদপুর জেলার সীমানা বরাবর প্রবাহিত হয়ে মধুমতি নদী নামে নড়াইল ও বাগেরহাট জেলার মধ্য দিয়ে প্রবাহিত হয়েছে।

গড়াই নদী-মধুমতী নদীর গতিপথ আঁকাবাঁকা ও দীর্ঘ। গড়াই নামে ৮৯ কিমি, মধুমতী নামে ১৩৭ কিমি এবং বলেশ্বর নামে ১৪৬ কিমি অর্থাৎ মোট দৈর্ঘ্য ৩৭২ কিমি। গড়াইয়ের বহু শাখা-প্রশাখা রয়েছে- কুমার নদী, কালীগঙ্গা, ডাকুয়া, বুড়ি গড়াই, বুড়িশাল ইত্যাদি গড়াইয়ের শাখা। তাছাড়া নবগঙ্গা নদী, চিত্রা, কপোতাক্ষ, সাতক্ষীরার যমুনা, গোলঘেসিয়া, এলেংখালী, আঠারোবাঁকি প্রভৃতি নদী এর সংস্পর্শে এসেছে। এছাড়াও বারাশিয়া, কুমার নদী, চন্দনা প্রভৃতি এই নদীর উপনদী। উৎপত্তিস্থল থেকে কামারখালী পর্যন্ত বর্ষা মৌসুমে  নৌকা ও অন্যান্য ছোট নৌযান চলাচল করে, কিন্তু শুকনো মৌসুমে এ অংশ অনাব্য হয়ে পড়ে। কামারখালী থেকে ভাটির অংশ মোটামুটি নাব্য, সারা বছর এখানে নৌযান চলাচল করতে পারে। নদীটির উৎসমুখ থেকে নড়াইলের গড় প্রস্থ ৪৫০ মিটার। নদীটির মোহনা থেকে উজানে কামারখালী পর্যন্ত অংশ জোয়ার-ভাটা দ্বারা প্রভাবিত হয়। পদ্মার সাথে সংযুক্ত হওয়ায় নৌপথে পণ্য আদান প্রদানে বিশেষ সহযোগী হিসাবে কাজ করে। নদীকে কেন্দ্র করে গড়ে উঠেছে অনেক জনপদ। নদীতে প্রচুর পরিমাণ মত্‍স্য রয়েছে যা এ অঞ্চলের মানুষ আহরণের মাধ্যমে জীবিকা নির্বাহ করে। মধুমতি নদী তীরবর্তী অঞ্চল খুব উর্বর। তাই ফসল উত্‍পাদনের জন্য অনুকূল।

## সাহিত্যে গড়াই নদী

কবি রবীন্দ্রনাথ ঠাকুর তার জীবনের অনেকগুলো দিন কাটিয়েছেন গড়াই-পদ্মা নদীর তীরে । তার লেখায় বহুবার এ নদী দুটির প্রসঙ্গ এসেছে। গড়াই নদীকে কবি লিখতেন গৌরী নামে। আবার কখনো কখনো গোড়াই নামেও লিখেছেন তার কবিতায়। গড়াইয়ের নদীতীরের নৈসর্গিক সৌন্দর্যের কথা তার কবিতায় ফুটে উঠেছে অত্যন্ত নান্দনিকভাবে:

## চিত্রশালা


গড়াই নদী, রেণউইক বাঁধ .jpg|কুষ্টিয়ার রেণউইক বাঁধ এলাকা থেকে দেখা বসন্তকালে গড়াই নদীর একটি দৃশ্য। পর্যটকদের বেড়াতে দেখা যাচ্ছে।
গড়াই নদী, ঘোড়াঘাট.jpg|কুষ্টিয়ার ঘোড়াঘাটে গড়াই নদী, শীতে এর শীর্ণ অবস্থা


## আরও দেখুন

* বাংলাদেশের নদীর তালিকা

## তথ্যসূত্র

## বহিঃসংযোগ

* 

বিষয়শ্রেণী:কুষ্টিয়া জেলার নদী
বিষয়শ্রেণী:কুষ্টিয়ার ভূগোল 
বিষয়শ্রেণী:ফরিদপুর জেলার নদী
বিষয়শ্রেণী:রাজবাড়ী জেলার নদী
বিষয়শ্রেণী:ঝিনাইদহ জেলার নদী
বিষয়শ্রেণী:মাগুরা জেলার নদী
একদিনের আন্তর্জাতিকে ব্যক্তিগত সর্বোচ্চ রানের তালিকা

[থাম্ব|একদিনের আন্তর্জাতিক ক্রিকেটে এক ইনিংসে সর্বোচ্চ ব্যক্তিগত রানের রেকর্ড হিসেবে [রোহিত শর্মা ২৬৪ রান সংগ্রহ করেন।]]
একদিনের আন্তর্জাতিক (ওডিআই) ক্রিকেট খেলা আন্তর্জাতিক ক্রিকেট কাউন্সিলের পূর্ণ সদস্যসহ শীর্ষ ছয় সহযোগী ও অনুমোদনপ্রাপ্ত সদস্য দেশগুলোর মধ্যে অনুষ্ঠিত হয়। টেস্ট খেলার বাইরে একদিনের আন্তর্জাতিক ক্রিকেটে প্রতি দলের একটি মাত্র ইনিংস থাকে যার ওভার সংখ্যা নির্দিষ্ট সংখ্যক। বর্তমানে প্রতি ইনিংস ৫০ ওভারব্যাপী। কিন্তু পূর্বে ইনিংস ৫৫ কিংবা ৬০ ওভারের ছিল। ওডিআই ক্রিকেট খেলা লিস্ট এ ক্রিকেটের মর্যাদাপ্রাপ্ত। তাই, ওডিআই খেলাগুলোর পরিসংখ্যান ও রেকর্ড লিস্ট-এ রেকর্ডের সাথে যুক্ত হয়। জানুয়ারি, ১৯৭১ সালে অস্ট্রেলিয়া ও ইংল্যান্ডের মধ্যে প্রথমবারের মতো একদিনের আন্তর্জাতিক অনুষ্ঠিত হয়েছিল। এরপর থেকে ২৬ দলের মধ্যে চার সহস্রাধিক ওডিআই অনুষ্ঠিত হয়েছে। খেলাগুলো দ্রুতহারে বৃদ্ধি পাচ্ছে কেননা, ওডিআই খেলার উপযোগী দেশের সংখ্যা বৃদ্ধি পাচ্ছে ও সংশ্লিষ্ট দেশগুলোর ক্রিকেট বোর্ডগুলো সর্বাধিক আর্থিক দিক দিয়ে সমৃদ্ধ হচ্ছে।

একদিনের আন্তর্জাতিক ক্রিকেটে ভারতীয় ক্রিকেট ঈশ্বর শচীন টেন্ডুলকার প্রথম ব্যক্তি হিসেবে দ্বি-শতক হাঁকিয়েছেন। ২০১০ সালে গোয়ালিয়রের ক্যাপ্টেন রূপ সিং স্টেডিয়ামে দক্ষিণ আফ্রিকার বিপক্ষে এই কৃতিত্ব অর্জন করেন। এরপর থেকে সেপ্টেম্বর,২০২১ তারিখ পর্যন্ত সর্বমোট ৬ জন ব্যাটসম্যান - শচীন টেন্ডুলকার, বীরেন্দ্র শেওয়াগ, মার্টিন গাপটিল, রোহিত শর্মা, ক্রিস গেইল ও ফখর জামান এ কৃতিত্বের দাবীদার।

একদিনের আন্তর্জাতিকে সর্বাধিক ২৬৪ রান করেছেন রোহিত শর্মা। ১৪ নভেম্বর, ২০১৪ তারিখে কলকাতার ইডেন গার্ডেনসে শ্রীলঙ্কার বিপক্ষে তিনি এই বিরল রেকর্ড স্থাপন করেন। এছাড়াও তিনি সর্বমোট তিনবার দ্বি-শতক হাঁকান। অন্যদিকে, ২০১৫ সালের ক্রিকেট বিশ্বকাপে মার্টিন গাপটিল সর্বাধিক অপরাজিত ২৩৭* রান করেছেন ওয়েস্ট ইন্ডিজের বিপক্ষে। এ বিশ্বকাপেই ওয়েস্ট ইন্ডিজের ক্রিস গেইল প্রথমবারের মতো বিশ্বকাপের ইতিহাসে দ্বি-শতক করেছেন।

## নির্দেশক

## সর্বোচ্চ ব্যক্তিগত রান
### পুরুষ

### নারী

## সর্বোচ্চ ব্যক্তিগত স্কোরে অগ্রগতি
### পুরুষ

### নারী

## তথ্যসূত্র

বিষয়শ্রেণী:একদিনের আন্তর্জাতিক ক্রিকেটের রেকর্ডসমূহ
বিষয়শ্রেণী:ক্রিকেট সম্পর্কিত তালিকা
বিষয়শ্রেণী:ক্রিকেট খেলা
অ্যাসাসিন'স ক্রিড

***আস্যাসিন'স ক্রিড*** (অর্থ:হাশাশিনদের/গুপ্তঘাতকদের ধর্মবিশ্বাস) হলো ইউবিসফট কর্তৃক প্রকাশিত এবং প্রধানত ইউবিসফট মন্ট্রিয়ল স্টুডিও কর্তৃক এনভিল গেম ইঞ্জিন ব্যবহার করে বিকশিত একটি অ্যাকশন-অ্যাডভেঞ্চার ভিডিও গেম সিরিজ। অ্যাসাসিন'স ক্রিড সিরিজটি মূলত স্বাধীন ইচ্ছাশক্তি সহ শান্তি অর্জনের জন্য লড়াই করা অ্যাসাসিন এবং শৃঙ্খলা ও নিয়ন্ত্রণের মাধ্যমে শান্তি অর্জনের জন্য লড়াই করা টেম্পলারদের মধ্যকার সহস্রাব্দ-পুরানো সংগ্রামকে ঘিরে। সিরিজটিতে ঐতিহাসিক কাহিনি, বিজ্ঞান কল্পকাহিনী এবং কাল্পনিক চরিত্রগুলি বাস্তব-বিশ্বের ঐতিহাসিক ঘটনা এবং চরিত্রের সাথে জড়িত রয়েছে। বেশিরভাগ সময়ই খেলোয়াড় অতীতে ইতিহাসের একজন অ্যাসাসিনকে নিয়ন্ত্রণ করে, এবং পাশাপাশি বর্তমান সময়ের ডেসমন্ড মাইলস বা একজন অ্যাসাসিন ইনিশিয়েট হিসাবে খেলেন, যারা তাদের টেম্পলার লক্ষ্যগুলিকে শিকার করে। এই সিরিজটি স্লোভেনীয় লেখক ভ্লাদিমির বার্টলের মধ্যযুগীয় মধ্যপ্রাচ্যের ঐতিহাসিক হাশাশিন সম্প্রদায়ের উপর ভিত্তি করে লেখা উপন্যাস আলামুত থেকে অনুপ্রেরণা নিয়ে প্রিন্স অফ পার্সিয়া সিরিজের ধারণাগুলোর উপর নির্ভর করে তৈরি করা হয়েছে। এই সিরিজে মোট ১২ টি প্রধান গেম এবং কয়েকটি আনুষঙ্গিক গেম রয়েছে। গেমগুলো প্লেস্টেশন ৩, প্লেস্টেশন ৪, এক্সবক্স ৩৬০, এক্সবক্স ওয়ান, মাইক্রোসফট উইন্ডোজ, ম্যাক ওএস, নিন্টেন্ডো ডিএস, প্লেস্টেশন পোর্টেবল, প্লেস্টেশন ভাইটা, আইওএস, এইচপি ওয়েবওএস, অ্যান্ড্রয়েড, নোকিয়া সিমবিয়ান উইন্ডোজ ফোন, উই ইউ প্রভৃতি প্লাটফর্মের জন্য প্রকাশিত হয়েছে।

গেমগুলো বাস্তব দুনিয়ার কাল্পনিক ইতিহাসের উপর ভিত্তি করে নির্মিত হয়েছে। এখানে অ্যাসাসিন এবং টেমপ্লারদের মধ্যে যুদ্ধ দেখানো হয়েছে,যেখানে অ্যাসাসিনরা স্বেচ্ছায় শান্তির জন্য যুদ্ধ করে,আর টেমপ্লাররা ক্ষমতার মাধ্যমে শান্তি প্রতিষ্ঠা করতে চায়। ফ্র্যাঞ্চাইজিটি প্রধান গেমগুলোর একক খেলোয়াড়ের সংস্করণ ইউবিসফট মন্ট্রিল এবং বহু খেলোয়াড়ের সংস্করণ ইউবিসফট অ্যানেসি-তে নির্মিত হয়েছে। সিরিজটি জনসাধারণ এবং সমালোচকদের প্রশংসা লাভ করেছে। এপ্রিল ২০১৪ সাল পর্যন্ত সিরিজের ৭৩ মিলিয়ন কপি বিক্রি হয়েছে যা একে ইউবিসফটের সবচেয়ে ব্যবসাসফল সিরিজে পরিণত করেছে। সিরিজটি স্লোভানীয় লেখক ভ্লাদিমির বারতোলের উপন্যাস আলামুত থেকে অণুপ্রাণিত হয়েছে।

## প্রকাশের ইতিহাস
নিচের তালিকায় প্রকাশের বছর অনুযায়ী ফ্র্যাঞ্চাইজির জন্য তৈরি করা গেমসমূহ এবং সেগুলো যে প্ল্যাটফর্মে প্রকাশিত হয়েছে তা অন্তর্ভুক্ত করা হয়েছে। **মোটা অক্ষরে** লেখা শিরোনামের গেমগুলো মূল সিরিজের অংশ।

; টীকা


## তথ্যসূত্র

## বহিঃসংযোগ


বিষয়শ্রেণী:অ্যাকশন-অ্যাডভেঞ্চার গেম
বিষয়শ্রেণী:উইন্ডোজ গেম
বিষয়শ্রেণী:ম্যাক ওএসের গেম
বিষয়শ্রেণী:ইউবিসফট
বিষয়শ্রেণী:ভিডিও গেম ফ্র্যানচাইজি
বিষয়শ্রেণী:ইউবিসফট ফ্র্যাঞ্চাইজি
বিষয়শ্রেণী:বিকল্প ইতিহাস ভিডিও গেম
বিষয়শ্রেণী:প্রাচীন নভোচারী সম্পর্কে ভিডিও গেম
বিষয়শ্রেণী:ঐতিহাসিক কল্পকাহিনী
বিষয়শ্রেণী:বিজ্ঞান কল্পকাহিনী ভিডিও গেম
বিষয়শ্রেণী:গুপ্তহত্যা সম্পর্কিত কল্পকাহিনী
বিষয়শ্রেণী:গণমাধ্যম ফ্র্যানচাইজ
বিষয়শ্রেণী:উপন্যাসে অভিযোজিত ভিডিও গেম
বিষয়শ্রেণী:চলচ্চিত্রে অভিযোজিত ভিডিও গেম
বিষয়শ্রেণী:২০১২-এর পটভূমিতে কল্পকাহিনী
বিষয়শ্রেণী:২০১৬-এর পটভূমিতে কল্পকাহিনী
সামসুল হক

শহীদ **সামসুল হক** (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। তার খেতাবের সনদ নম্বর ২৪৯।

## জন্ম ও শিক্ষাজীবন
সামসুল হকের জন্ম ব্রাহ্মণবাড়িয়া জেলার কসবা উপজেলার বাইদর ইউনিয়নের হাতুড়াবাড়ী গ্রামে। তিনি অবিবাহিত ছিলেন। সাত ভাই ও দুই বোনের মধ্যে সবার বড় ছিলেন সামসুল হক। তার বাবার নাম আবদুর রাজ্জাক এবং মায়ের নাম চন্দ্র বানু। 

## কর্মজীবন
ইপিআরে চাকরি করতেন সামসুল হক। কর্মরত ছিলেন সিলেট ইপিআর হেডকোয়ার্টার্সের অধীনে। ১৯৭১ সালে মুক্তিযুদ্ধ শুরু হলে যুদ্ধে যোগ দেন। প্রতিরোধযুদ্ধে অংশ নেওয়ার পর যুদ্ধ করেন ২ নম্বর সেক্টরের গঙ্গাসাগর সাব-সেক্টর এলাকায়। লতুয়ামুড়া-চন্দ্রপুর যুদ্ধে তিনি শহীদ হন তিনি।

## মুক্তিযুদ্ধে ভূমিকা
ব্রাহ্মণবাড়িয়া জেলার কসবা রেলস্টেশনের পাঁচ কিলোমিটার উত্তরে চন্দ্রপুর। ১৮ নভেম্বর মিত্রবাহিনীর একজন ব্রিগেডিয়ার জেনারেল গঙ্গাসাগর সাব-সেক্টরের অধিনায়ক আইনউদ্দিনকে (বীর প্রতীক) বলেন, তারা যৌথভাবে চন্দ্রপুর-লতুয়ামুড়ায় আক্রমণ করতে চান। সেখানে ছিল পাকিস্তানি সেনাবাহিনীর শক্ত একটি ঘাঁটি। কিন্তু মিত্রবাহিনীর এই আক্রমণের পরিকল্পনা মুক্তিবাহিনীর গঙ্গাসাগর সাব-সেক্টরের অধিনায়কের মনঃপূত ছিল না। কারণ, চন্দ্রপুর গ্রামের সঙ্গেই লতুয়ামুড়া পাহাড়। পাহাড়ে আছে পাকিস্তানি সেনাদের সুরক্ষিত অবস্থান। চন্দ্রপুরে আক্রমণ করলে পাকিস্তানি সেনারা সহজেই মুক্তিযোদ্ধাদের ক্ষতি করতে পারবে। কিন্তু মিত্রবাহিনীর ব্রিগেডিয়ার তার এ যুক্তি মানতে রাজি ছিলেন না। এই অবস্থায় আইনউদ্দিন তাকে অনুরোধ করেন, মুক্তিযোদ্ধা যতজন যাবেন, ততজন মিত্রবাহিনীর সেনাও আক্রমণে যাবেন। ব্রিগেডিয়ার এই অনুরোধ মেনে নেন। পরিকল্পনা অনুযায়ী ২২ নভেম্বর মিত্র ও মুক্তিবাহিনী যৌথভাবে পাকিস্তানি অবস্থানে আক্রমণ করে। মুক্তিবাহিনীর একটি দলে ছিলেন সামসুল হক। চন্দ্রপুরে সেদিন ভয়াবহ ও রক্তক্ষয়ী যুদ্ধ হয়। যুদ্ধে মিত্রবাহিনীর একজন মেজর, তিনজন জুনিয়র কমিশন অফিসারসহ ৪৫ জন এবং মুক্তিবাহিনীর লেফটেন্যান্ট খন্দকার আবদুল আজিজসহ ২২-২৩ জন শহীদ হন। আহত হন ৩৫ জন। সারা রাত ধরে যুদ্ধে চলে। একপর্যায়ে পাকিস্তানি সেনারা সেখান থেকে পিছু হটে যায়। মুক্তি ও মিত্রবাহিনী চন্দ্রপুর দখল করে। কিন্তু বেশিক্ষণ এই অবস্থান তাদের পক্ষে ধরে রাখা সম্ভব হয়নি। কয়েক ঘণ্টা পর পাকিস্তানি সেনারা আবার প্রচণ্ড আক্রমণ চালিয়ে চন্দ্রপুর-লতুয়ামুড়া দখল করে নেয়। ২৩ নভেম্বর বিকেলে মুক্তিযোদ্ধাদের একটি দল আহত ও শহীদ মুক্তিযোদ্ধাদের লাশ উদ্ধারের জন্য চন্দ্রপুরে যান। কিন্তু তাদের কয়েকজন পাকিস্তানিদের আক্রমণে শহীদ হন। ওই দলের সদস্যরা মাত্র আটজনের লাশ উদ্ধারে সক্ষম হন। পাকিস্তানি সেনারা যুদ্ধক্ষেত্রে পড়ে থাকা আহত মুক্তিযোদ্ধাদের খুঁজে খুঁজে হত্যা করে। চন্দ্রপুরের যুদ্ধে মুক্তিযোদ্ধারা সাহসিকতা ও বীরত্বের সঙ্গে যুদ্ধ করেও ব্যাপক ক্ষয়ক্ষতির মুখে পড়েন। এ যুদ্ধের পর তাদের মনোবলে বড় রকমের চিড় ধরে। কারণ, এত মুক্তিযোদ্ধা একসঙ্গে ২ নম্বর সেক্টরের কোনো রণাঙ্গনে শহীদ হননি। 

## পুরস্কার ও সম্মাননা
* বীর প্রতীক

## তথ্যসূত্র

## পাদটীকা
* 

বিষয়শ্রেণী:বীর প্রতীক
বিষয়শ্রেণী:জন্মের সাল অজানা
বিষয়শ্রেণী:১৯৭১-এ শহীদ মুক্তিযোদ্ধা
বিষয়শ্রেণী:ব্রাহ্মণবাড়িয়া জেলার মুক্তিযোদ্ধা
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
শাহজাহান সিদ্দিকী

**মোঃ শাহজাহান সিদ্দিকী** (২৭ জুলাই ১৯৪৭ - ২৪ নভেম্বর ২০২২) ছিলেন একজন মুক্তিযোদ্ধা ও সাবেক সচিব। ১৯৭১ সালে স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। তার খেতাবের সনদ নম্বর ১৩৯।

## জন্ম ও শিক্ষাজীবন
শাহজাহান সিদ্দিকী ১৯৪৭ সালের ২৭ জুলাই জন্মগ্রহণ করেন। তার বাড়ি ব্রাহ্মণবাড়িয়া জেলার নবীনগর উপজেলার সাতমোড়া গ্রামে। ১৯৬৫ সালে তিনি মুরাদনগর থানার শ্রীকাইল কৃষ্ণকুমার বিদ্যালয় থেকে মেট্রিক পাস করেন। পরে ১৯৬৭ সালে শ্রীকাইল কলেজ থেকে এইচএসসি পাস করে ঢাকা বিশ্ববিদ্যালয়ে ভর্তি হন।

১৯৭১ সালে শাহজাহান সিদ্দিকী ঢাকা বিশ্ববিদ্যালয়ের স্নাতক শেষ বর্ষের ছাত্র ছিলেন। মুক্তিযুদ্ধ শুরু হলে তিনি প্রথমে নিজ এলাকায় যান। পরে ভারতে যান। মে মাস থেকে তাদের প্রশিক্ষণ শুরু হয়। তিনি পরে আরও কয়েকটি স্থানে সফলতার সঙ্গে অপারেশন করেন।

## মুক্তিযুদ্ধে ভূমিকা
১৯৭১ সালের ১৬ আগস্ট শেষ রাতে ঢাকা-চট্টগ্রাম মহাসড়কেকুমিল্লা জেলার অন্তর্গত দাউদকান্দি ফেরিঘাট, মেঘনা নদীতে নির্মিত হয়েছে সেতু উড়িয়ে দেয়ার অভিযানে অংশ নেন আটজন নৌকমান্ডো। তাদের দলনেতা ছিলেন শাহজাহান সিদ্দিকী। তারা ভারত থেকে এসে আশ্রয় নিয়েছিলেন দাউদকান্দির বন্ধরামপুর গ্রামে। প্রত্যেক কমান্ডোর সঙ্গে একটি করে স্টেনগান, লিমপেট মাইন, ছুরি ও জোড়া ফিনস। নির্ধারিত দিন রেডিওর গানের মাধ্যমে সিগন্যাল পেয়ে শাহজাহান সিদ্দিকী অপারেশনের প্রস্তুতি শুরু করলেন। ১৬ আগস্ট সন্ধ্যায় নৌকমান্ডোরা খেয়েদেয়ে একটি ছইওয়ালা নৌকায় করে রওনা হলেন দাউদকান্দির ফেরিঘাটের উদ্দেশ্যে। দূরত্ব প্রায় আট-নয় কিলোমিটার। চারদিক অন্ধকার। ধানখেতের মধ্য দিয়ে চলছে তাদের নৌকা; ধানখেতে পাতা নড়ার শব্দ, মাঝেমধ্যে ঝিঁঝি পোকার ক্ষীণ আওয়াজ; আর কোনো শব্দ নেই। ফেরিঘাট থেকে দেড়-দুই কিলোমিটার দূরত্বে এসে ছইওয়ালা নৌকা রেখে তারা উঠলেন খোলা নৌকায়। ওখান থেকে ফেরিঘাটে পৌঁছাতে তাদের সময় লাগে ২০-২৫ মিনিট। ফেরিঘাটে প্রহরায় পাকিস্তানি সেনা আর তাদের সহযোগীরা। পাশেই তাদের ক্যাম্প। নৌ কমান্ডো শাহজাহান সিদ্দিকী ও তার সহযোদ্ধারা পাকিস্তানিদের চোখ ফাঁকি দিয়ে লিমপেট মাইন লাগালেন দুটি ফেরি আর পন্টুনে। তারপর সাঁতার কেটে রওনা হলেন স্রোতের উজানে, নদীর উত্তর দিকে পূর্ব পাড়ে। নৌ কমান্ডোরা ছইওয়ালা নৌকার কাছে যখন পৌঁছালেন, তখন রাত আনুমানিক দুইটা ৪০ মিনিট। এর একটু পর শুরু হলো একের পর এক বিস্ফোরণ। শেষ রাতের নিস্তব্ধতা খানখান করে ফেরিঘাট ও আশপাশের তিন-চার কিলোমিটার এলাকা প্রকম্পিত। নদীর জল ও দুই পাড় কাঁপিয়ে বিকট শব্দে বিস্ফোরিত হলো নয়টি লিমপেট মাইন। ফেরিঘাটে প্রহরারত পাকিস্তানি সেনা ও তাদের সহযোগীদের মধ্যে হুড়োহুড়ি আর ছোটাছুটি। এরপর একটানা গোলাগুলি।

## কর্মজীবন
স্বাধীনতার পর সরকারি চাকরি করেছেন শাহাজাহান সিদ্দিকী। সরকারের প্রথম বিসিএস এ প্রশাসন ক্যাডারে চাকরিতে যোগদান করেন, পরবর্তীতে বিভিন্ন গুরুত্বপূর্ণ দায়িত্বে নিয়োজিত ছিলেন। তিনি নীলফামারী ও ময়মনসিংহ জেলার জেলা প্রশাসক, বাংলাদেশ বিনিয়োগ উন্নয়ন বোর্ডের চেয়ারম্যান ছিলেন। ২০০৭ সালে বাংলাদেশ সরকারের সচিব হিসেবে অবসর নেন।

পরবর্তীতে ডেসকো প্রতিষ্ঠাতা চেয়ারম্যান, গভর্নর ইসলামী ফাউন্ডেশন ও নির্বাচন কমিশনার বাংলাদেশ মুক্তিযোদ্ধা সংসদ হিসেবে দায়িত্ব পালন করেন।

## পুরস্কার ও সম্মাননা
* বীর বিক্রম

## মৃত্যু
২০২২ সালের ২৪ নভেম্বর ঢাকা সিএমএইচ হসপিটালে তিনি শেষ নিঃশ্বাস ত্যাগ করেন।

## তথ্যসূত্র

বিষয়শ্রেণী:১৯৪৭-এ জন্ম
বিষয়শ্রেণী:২০২২-এ মৃত্যু
বিষয়শ্রেণী:বীর বিক্রম
বিষয়শ্রেণী:ব্রাহ্মণবাড়িয়া জেলার মুক্তিযোদ্ধা
বিষয়শ্রেণী:বাংলাদেশের সচিব
নরওয়েজীয় নোবেল কমিটি

**নরওয়েজীয় নোবেল কমিটি** () প্রতি বছর শান্তিতে নোবেল পুরস্কার বিজয়ী নির্বাচন করে থাকে, সুয়েডীয় শিল্পপতি আলফ্রেড নোবেল-এর এস্টেট পক্ষে, নোবেলের উইলের নির্দেশাবলীর উপর ভিত্তি করে।

এর পাঁচ সদস্য নরওয়েজীয় সংসদ কর্তৃক নিযুক্ত করা হয়, যা বর্তমানে এর রাজনৈতিক স্বভাব সামান্যই প্রতিনিধিত্ব করে। আলফ্রেড নোবেল তার উইলে নরওয়েজীয় সংসদকে শান্তিতে নোবেল পুরস্কার বিজয়ী নির্বাচন করার দায়িত্ব অর্পণ করেছিলেন। সেসময় নরওয়ে এবং সুইডেন একই দেশ ছিলো ইউনিয়নের মাধ্যমে। নরওয়েজীয় সংসদ কর্তৃক নিযুক্ত হওয়া সত্ত্বেও, এই কমিটি একটি আলাদা অংশ একটি বেসরকারি পুরস্কার প্রদানের জন্য। সাম্প্রতিক দশকে, বেশিরভাগ কমিটির সদস্য অবসরপ্রাপ্ত রাজনীতিবিদ।

কমিটির সচিবালয় নরওয়েজীয় নোবেল ইনস্টিটিউটে, এর দ্বারা কমিটি সহায়তা পায়, এখানেই কমিটি বৈঠক হয় এবং বিজয়ীর নাম ঘোষিত হয়। যদিও পুরস্কার বিতরণী অনুষ্ঠান ১৯৯০ সাল থেকে অসলো সিটি হলে অনুষ্ঠিত হচ্ছে।

## তথ্যসূত্র
;নোট

;গ্রন্থপঞ্জি
*
*হেফারমেহল, ফ্রেডরিক (২০১০). *The Nobel Peace Prize. What Nobel really wanted*. Sta Barbara: Praeger. .

## বহিঃসংযোগ
*Norwegian Nobel Committee&nbsp;– অফিসিয়াল সাইট
*Nobel Prize&nbsp;– অফিসিয়াল সাইট


বিষয়শ্রেণী:অসলো ভিত্তিক প্রতিষ্ঠান
বিষয়শ্রেণী:১৯০১-এ প্রতিষ্ঠিত
বিষয়শ্রেণী:নোবেল শান্তি পুরস্কার
সুস্থিতি (শারীরবিজ্ঞান)

শারীরবিজ্ঞানে **সুস্থিতি** () হল কোনও একটি ব্যবস্থার, বিশেষ করে জীবদেহের এমন একটি বৈশিষ্ট্য যার ফলে ঐ ব্যবস্থার পরিবর্তনশীল বিষয়গুলো এমনভাবে নিয়ন্ত্রিত হয় যেন ব্যবস্থার অভ্যন্তরীণ অবস্থা অপরিবর্তিত থাকে। এর উদাহরণ হিসেবে উল্লেখ করা যেতে পারে তাপমাত্রা নিয়ন্ত্রণ অথবা, অম্লত্ব ও ক্ষারত্বের (pH) নিয়ন্ত্রণ।

ফরাসি শরীরতত্ত্ববিদ ক্লোদ বের্নার ১৮৬৫ সালে সর্বপ্রথম এর ধারণা দেন। তবে ১৯২৬ সালে ওয়াল্টার ব্রাডফোর্ড ক্যানন ইংরেজি "হোমিওস্ট্যাসিস" শব্দটি প্রথম ব্যবহার করেন।  শব্দটি মূলত জীবদের ক্ষেত্রে ব্যবহৃত হলেও থার্মোস্ট্যাটের মত স্বয়ংক্রিয় নিয়ন্ত্রণ ব্যবস্থার () ক্ষেত্রেও ব্যবহৃত হয়। হোমিওস্ট্যাটিসে ব্যবস্থার পরিবর্তন নির্ণয়ের জন্য একটি সেন্সর থাকে, একটি অবস্থা পরিবর্তনকারী যান্ত্রিক ব্যবস্থা থাকে এবং এই দুইয়ের মাঝে **নেগেটিভ ফিডব্যাক** সমন্বয় থাকে।

## বহিঃসংযোগ

* হোমিওস্ট্যাটিস 
* পেরিস্ট্যাটিস

## তথ্যসূত্র

বিষয়শ্রেণী:জৈবিক প্রক্রিয়া
বিষয়শ্রেণী:শারীরিক সুস্থিতি
বিষয়শ্রেণী:জীববিজ্ঞান পরিভাষা
বিষয়শ্রেণী:শারীরতত্ত্ব
বিষয়শ্রেণী:ব্যবস্থা পরিচালনা বিজ্ঞান
সূরা ফুরকান

**আল ফুরকান**  (; নির্দিষ্ট নির্ণায়ক, সত্য মিথ্যার মাপকাঠি) মুসলমানদের ধর্মীয় গ্রন্থ কুরআনের ২৫ তম সূরা। এই সূরাটি মক্কায় অবতীর্ণ হয়েছে। এ সূরার আয়াত সংখ্যা ৭৭টি এবং রুকু সংখ্যা ৬ টি ।

## নামকরণ
প্রথম আয়াত (আরবী) থেকে সূরার নাম গৃহীত হয়েছে। কুরআনের অধিকাংশ সূরার মতো এ নামটিও বিষয়বস্তু ভিত্তিক শিরোনাম নয় বরং আলামত হিসেবে সন্নিবেশিত হয়েছে।

## বিষয়বস্তু
# রাসুল(স) এর উপস্থাপনকৃত আদর্শে কাফির বা সত্য প্রত্যাখ্যানকারীদের সন্দেহ ও তার জবাব। 
# সত্য দ্বীনের তথা ইসলামের দাওয়াত প্রত্যাখ্যানের পরিনতি। 
# ঈমানদারদের নৈতিক বৈশিষ্ট্য ও কাফিরদের চরিত্র ইত্যাদি সম্পর্কে বর্ননা ।

## তথ্যসূত্র

## বহিঃসংযোগ
* কোরআন শরীফ
* আল কোরআনঃডিজিটাল (ধর্ম বিষয়ক মন্ত্রণালয়, বাংলাদেশ)

বিষয়শ্রেণী:কুরআন
বিষয়শ্রেণী:সূরা
আন্তর্জাতিক ক্রিকেটে গ্রায়েম স্মিথের শতরানের তালিকা

থাম্ব|ডান|গ্রায়েম স্মিথ দক্ষিণ আফ্রিকার হয়ে ৫টি ডাবল সেঞ্চুরি করেছেন|alt=A bespectacled Graeme Smith is seen wearing the South African jersey
গ্রায়েম স্মিথ হলেন একজন অবসরপ্রাপ্ত দক্ষিণ আফ্রিকান ক্রিকেটার যিনি ২০০২ সাল থেকে ২০১৪ সাল পর্যন্ত আন্তর্জাতিক ক্রিকেটে প্রতিনিধিত্ব করেন। ১২ বছরের সুদীর্ঘ কর্মজীবনে তিনি শতরান করেছেন (১০০ বা তার অধিকন রান একক ইনিংস) যথাক্রমে টেস্ট ক্রিকেটে ২৭টি এবং একদিনের আন্তর্জাতিক (ওডিআইয়ে) ১০টি। ২০১৪ সালের মে এর হিসাব অনুযায়ী তিনি তার দেশীয় খেলোয়াড় জ্যাক ক্যালিস এর পরে ৩৭টি আন্তর্জাতিক শতকের অধিকারী।

## নির্দেশনা

## টেস্ট শতকসমূহ

## একদিনের আন্তর্জাতিক শতকসমূহ

## তথ্যসূত্র

বিষয়শ্রেণী:দক্ষিণ আফ্রিকান ক্রিকেট তালিকা
বিষয়শ্রেণী:খেলোয়াড় অনুযায়ী আন্তর্জাতিক ক্রিকেট সেঞ্চুরির তালিকা
সিনি লিপি

**সিনি লিপি** আরবি লিপির চৈনিক ইসলামি চারুলিপি। যেকোনো চৈনিক ইসলামি চারুলিপিকে সিনি বলা যেতে পারে তবে সাধারণত চৈনিক চারুলিপির সদৃশ মোটা ও শেষের দিকে সরু হয়ে যাওয়া শৈলীকেই সিনি বলা হয়। পূর্বাঞ্চলীয় চীনের মসজিদগুলোতে এই লিপির বেশ ব্যবহার রয়েছে। এছাড়াও কানসু, নিংশিয়া ও শানশি প্রদেশেও এর ব্যবহার রয়েছে। সিনি চারুলিপির  একজন বিখ্যাত চারুলিপিকর হলেন হাজি নুরদীন মি গুয়ানজিয়ান।

## চিত্রশালা

File:Quran with Chinese translation.jpg|কুরআন ও এর চৈনিক অনুবাদ। আরবি লিপি ও চৈনিক লিপিতে লিখিত
Image:Book-in-Xiaoerjing.png|ইসলামি প্রথা বিষয়ে লিখিত একটি আরবি বই। এতে জিয়াওয়েরজিং আরবি লিপিতে চৈনিক ভাষায় অনুবাদ দেয়া রয়েছে। ১৮৯৯ সালে তাসখন্দে প্রকাশিত
Image:Sini script.jpg|সিনি লিপির উদাহরণ
Image:Arabic Plaque, Great Mosque, Xian.jpg|জিয়াংয়ের মসজিদে উৎকীর্ণ সিনি লিপির নকশা
File:Allah Names in Chinese Arabic Script.jpg|সিনি লিপিতে আল্লাহর নামসমূহ
File:Chinese quran.jpg|চীনা ভাষায় কুরআন
File:Qur'anic Manuscript - Sini script.jpg|সিনি লিপিতে লেখা কুরআনের পান্ডুলিপি


## আরও দেখুন
*ইসলামি চারুলিপি
*চৈনিক চারুলিপি
*জিয়াওয়েরজিং: চীনা ভাষা লেখায় আরবি লিপির ব্যবহার
*পারস্যে আরবি খোদাই

## বহিঃসংযোগ
*Islamic Calligraphy in China , *China Heritage Newsletter*, Number 5 (March 2006)
*Hajji Noor Deen's Website, features Sini galleries
*Islamic Chinese Art (Dru C. Gladney's photo album on Flickr.com)

বিষয়শ্রেণী:আরবি চারুলিপি
বিষয়শ্রেণী:চৈনিক চারুলিপি
বিষয়শ্রেণী:ইসলামি চারুলিপি
বিষয়শ্রেণী:চীনে ইসলাম
গ্রীন-টাও থিওরেম

থাম্ব|Green-Tao Theorem with Endre Szemeredi by Oliver Sin, acrylics and oil pastels on canvas,
সংখ্যাতত্ত্বে **গ্রীন-টাও থিওরেম** প্রমাণ করেছেন বেন গ্রীন এবং টেরেন্স টাও যুগ্মভাবে, ২০০৪ সালে। এই উপপাদ্য বলে যে, মৌলিক সংখ্যার ধারা অবাধভাবে পাটিগণিতীয় প্রগ্রমণে পাওয়া যেতে পারে। অন্য কথায়, kটি পদ নিয়ে পাটিগণিতীয় প্রগ্রমণ থাকবে, যেখানে k যেকোনো একটি স্বাভাবিক সংখ্যা। এই প্রমাণটি *Szemerédi's theorem* এর বর্ধিত রূপ।

২০০৬ সালে টেরেন্স টাও এবং টামার জিগনার বহুপদী প্রগমণকে বর্ণনা করতে এই ফল ব্যবহার করেছিলেন।

## সংখ্যাতাত্ত্বিক কাজ

## আরো দেখুন

## তথ্যসূত্র

বিষয়শ্রেণী:র‍্যামসে সূত্র
বিষয়শ্রেণী:যোগবোধক সংখ্যাবাচক সূত্র
বিষয়শ্রেণী:মৌলিক সংখ্যাবিষয়ক সূত্র
চার্লস কভেন্ট্রি

**চার্লস কেভিন কভেন্ট্রি** (; জন্ম: ৮ মার্চ, ১৯৮৩) মিডল্যান্ডসের কুইকুই এলাকায় জন্মগ্রহণকারী জিম্বাবুয়ের আন্তর্জাতিক ক্রিকেটার। ডানহাতি ব্যাটসম্যান হিসেবে জিম্বাবুয়ে ক্রিকেট দলের পক্ষে খেলেছেন। এছাড়াও মাঝে-মধ্যে উইকেট-রক্ষকের দায়িত্ব পালন করেছেন। ‘চোপ্পা’ ডাকনামে পরিচিত **চার্লস কভেন্ট্রি** একদিনের আন্তর্জাতিকে তৎকালীন ব্যক্তিগত সর্বোচ্চ রানের রেকর্ড গড়েছিলেন। বর্তমানে তিনি দুবাইয়ের ক্লাব ক্রিকেটে প্রতিনিধিত্ব করছেন।

## খেলোয়াড়ী জীবন
মাত্র ১৫ বছর বয়সে লোগান কাপে অভিষিক্ত হন। জিম্বাবুয়ে অনূর্ধ্ব-১৯ পর্যায়ের ক্রিকেট দলে খেলাসহ ২০০১-০২ মৌসুমে নিউজিল্যান্ডে অনুষ্ঠিত অনূর্ধ্ব-১৯ ক্রিকেট বিশ্বকাপে দলের সদস্য ছিলেন। জিম্বাবুয়ের ঘরোয়া ক্রিকেট প্রতিযোগিতায় মাতাবেলেল্যান্ড তুস্কার্স দলে খেলেছেন।

ঘরোয়া ক্রিকেটে দূর্দান্ত ফলাফল অর্জন করায় ২০০৩ সালে ইংল্যান্ড সফরে জাতীয় দলের সদস্য মনোনীত হন। ব্রিস্টলে অনুষ্ঠিত একদিনের আন্তর্জাতিকে স্বাগতিক ইংল্যান্ড দলের বিপক্ষে উদ্বোধনী ব্যাটসম্যান হিসেবে মাঠে নামেন। কিন্তু ১০ বল মোকাবেলা করে তিনি মাত্র ৩ রান সংগ্রহ করেছিলেন। ফলে অস্ট্রেলিয়া সফরের জন্য মনোনীত হননি। ২০০৫ সালে পুনরায় দলে অন্তর্ভুক্ত হন। নিউজিল্যান্ডের বিপক্ষে জিম্বাবুয়ের করুণ পরাজয়ে দলে তিনি ২৫ রান তোলেন। পরের তিনটি ওডিআইয়ে যথাক্রমে ০, ৩৫ ও ৭৪ রান তোলেন।

## কীর্তিগাথা

একদিনের আন্তর্জাতিকে অপরাজিত ১৯৪* রান করে যৌথভাবে সাঈদ আনোয়ারের সাথে সর্বোচ্চ রানের সহযোগী হন। পরবর্তীকালে ২৪ ফেব্রুয়ারি, ২০১০ তারিখে ভারতের ব্যাটিং প্রতিভা শচীন তেন্ডুলকর ২০০ রান তুলে ঐ রেকর্ড ভঙ্গ করেন। কিন্তু তার ঐ ইনিংস স্বত্ত্বেও জিম্বাবুয়ে দল পরাজিত হয়। এ ক্ষেত্রে তিনি অস্ট্রেলীয় ম্যাথু হেইডেনের ১৮১ রানের রেকর্ড ভঙ্গ করেন।

## তথ্যসূত্র

## বহিঃসংযোগ
* 
* 

বিষয়শ্রেণী:১৯৮৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০১১ ক্রিকেট বিশ্বকাপের ক্রিকেটার
বিষয়শ্রেণী:জিম্বাবুয়ীয় ক্রিকেটার
বিষয়শ্রেণী:জিম্বাবুয়ের টেস্ট ক্রিকেটার
বিষয়শ্রেণী:জিম্বাবুয়ের একদিনের আন্তর্জাতিক ক্রিকেটার
বিষয়শ্রেণী:জিম্বাবুয়ের টুয়েন্টি২০ আন্তর্জাতিক ক্রিকেটার
বিষয়শ্রেণী:রাজশাহী রয়্যালসের ক্রিকেটার
বিষয়শ্রেণী:মাতাবেলেল্যান্ডের ক্রিকেটার
বিষয়শ্রেণী:বুলাওয়েও থেকে আগত ক্রিকেটার
বিষয়শ্রেণী:সিএফএক্স একাডেমির ক্রিকেটার
বিষয়শ্রেণী:শ্বেতাঙ্গ জিম্বাবুইয়ান ক্রীড়াব্যক্তিত্ব
বিষয়শ্রেণী:ব্রিটিশ বংশোদ্ভূত জিম্বাবুইয়ান
চল

**চল** হল কোনও নির্দিষ্ট ভৌগোলিক অঞ্চলে ও ইতিহাসের নির্দিষ্ট কোনও পর্বে সেখানকার জনসাধারণের মধ্যে বিরাজমান সৌন্দর্য ও শৈলীর বহুল-গৃহীত ও বহুল-প্রচলিত অভিব্যক্তি। এই পরিভাষাটি মূলত পোশাক ও আনুষঙ্গিক পরিধেয় (যেমন গহনা, বন্ধনী, ওড়না, ইত্যাদি), জুতো, কেশবিন্যাস, চেহারার প্রসাধন (মেক-আপ), শরীরের গড়ন, জীবনচর্যা, ভাষা ও বাচনভঙ্গি, ব্যবহারিক সামগ্রী (যেমন আসবাবপত্র), ইত্যাদি ক্ষেত্রে ব্যবহৃত হয়। একে **চলতি রীতি**, **রেওয়াজ**, **প্রচল**, **ধারা**, **হাওয়া**, **ঢং**, **কায়দা**, **ভাও**, ইত্যাদি সমার্থক শব্দ দিয়েও নির্দেশ করা হয়। ইংরেজিতে একে **ফ্যাশন** (ইংরেজি Fashion) বলে। বৃহত্তর অর্থে **সাংস্কৃতিক গতিধারা**, **সাংস্কৃতিক ধারা**, **সাংস্কৃতিক প্রবণতা**, **সাংস্কৃতিক হালচাল** (ইংরেজি Cultural trend) পরিভাষাগুলিও ব্যবহৃত হয়ে থাকে। চল বা চলতি রীতি নিয়ত পরিবর্তনশীল। আজ যা জনপ্রিয় ও বহুল প্রচলিত অর্থাৎ আজ যে জিনিসের চল বা রেওয়াজ রয়েছে, তা ভবিষ্যতে এমনটি নাও থাকতে পারে। যেসমস্ত ধারা বা রীতি স্বাভাবিকের তুলনায় অতিরিক্ত ক্ষণস্থায়ী হয় বা হবে বলে ধারণা করা হয়, সেগুলিকে নেতিবাচক অর্থে **হুজুগ** বা **হিড়িক** নামে অভিহিত করা হয়।

উপর্যুক্ত সংজ্ঞার পাশাপাশি আরেকটি বিশেষায়িত সংজ্ঞাও লক্ষণীয়। একেও ইংরেজিতে "ফ্যাশন" শব্দটি দিয়ে নির্দেশ করা হয়, যা কৃতঋণ শব্দ হিসেবে সমসাময়িক বাংলায় বহুল প্রচলিত। বাংলায় এটিকে **বেশভূষার ধারা**, **বেশভূষার চল**  বা **কেতা**  বলা হয়। চলতি কেতা কিংবা চলতি বেশভূষার ধারা অর্থাৎ চলতি ফ্যাশন (বা হালফ্যাশন) অনুসরণ করাকে *কেতাদুরস্ত*, *কেতামাফিক*, *রেওয়াজমাফিক*, *ফ্যাশন-সচেতন* ইত্যাদি বিশেষণ দিয়ে বর্ণনা করা হয়।
## সংজ্ঞা
আরও সংকীর্ণ একটি সংজ্ঞানুযায়ী ইংরেজি "ফ্যাশন" শব্দটি দিয়ে নিত্যনতুন শৈলীর অভিজাত, জমকালো ও বিলাসবহুল পোশাক ও আনুষঙ্গিক পরিধেয় দ্রব্য নকশা ও বিক্রয় সংক্রান্ত গবেষণা ও ব্যবসায়িক কর্মকাণ্ডকে বোঝানো হয়। একে বাংলায় **বেশভূষাশৈলী** বা **চলতি বেশভূষাশৈলী** নাম দেওয়া যায়। সমসাময়িক যুগে বিংশ শতাব্দীর শুরু থেকে এই ধরনের কর্মকাণ্ড ব্যবসায়িক ও অর্থনৈতিক জীবনের একটি গুরুত্বপূর্ণ অংশে পরিণত হয়েছে এবং একে কেন্দ্র করে স্থানীয়, জাতীয় ও আন্তর্জাতিক পুঁজিবাদী অর্থনৈতিক ব্যবস্থাতে এক বিশেষ ধরনের শিল্পখাতের উত্থান ঘটেছে, যাকে "ফ্যাশন শিল্প" (ইংরেজি Fashion industry) বা "বেশভূষাশৈলী শিল্প" বলা হয়। এই শিল্পের সাথে জড়িত বিভিন্ন ব্যক্তি, দল ও প্রতিষ্ঠানগুলি যুগের সাথে সাথে সমাজের বিভিন্ন স্তরে বেশভূষার ধারায় পরিবর্তন আনয়নে সক্রিয় ভূমিকা রাখে।
 
## তথ্যসূত্র

বিষয়শ্রেণী:পোশাক
বিষয়শ্রেণী:আনুষাঙ্গিক পরিধেয়
বিষয়শ্রেণী:সাংস্কৃতিক হালচাল
বিষয়শ্রেণী:ফ্যাশন
বিষয়শ্রেণী:নন্দনতত্ত্ব
বিষয়শ্রেণী:বেশভূষাশৈলীর নন্দনতত্ত্ব
বিষয়শ্রেণী:নন্দনতত্ত্বের ধারণা
বিষয়শ্রেণী:পোশাকের ইতিহাস
দিওয়ানি

**দিওয়ানি** হল আরবি লিপির একটি ক্যালিগ্রাফিক শৈলী। উসমানীয় শাসনামলে এই রীতির উদ্ভব হয়। হুসাম রুমি এর উদ্ভাবন করেন। প্রথম সুলাইমানের সময় এই লিপির জনপ্রিয়তা শীর্ষে পৌছায়।

দিওয়ানি লিপি উসমানীয় দিওয়ানে ব্যবহৃত হত বলে এরূপ নামকরণ করা হয়েছে। এর নিয়ম সবার কাছে জানা ছিল না এবং শুধু দক্ষ ব্যক্তি ও কিছু কৃতি ছাত্ররাই এ ব্যাপারে বিজ্ঞ ছিলেন। রাজকীয় ফরমান প্রভৃতি এই লিপিতে লেখা হত।

দিওয়ানি লিপি দুই ভাগে বিভক্ত:
#রিকা দিওয়ানি, এতে অলংকরণ থাকে না এবং হরফের নিচের দিকের অংশ ছাড়া এর রেখাগুলো সোজা হয়
#জালি দিওয়ানি, হরফের প্যাচযুক্ত বিন্যাস ও উপর থেকে নিচের দিকে সোজা রেখার জন্য এটি পৃথক বৈশিষ্ট্যমন্ডিত। এতে অলংকরণ এমনভাবে করা হয় যেন সবকিছু একসাথে সন্নিবেশিত থাকে। দিওয়ানি লিপি এর হরফের প্যাচযুক্ত বিন্যাসের কারণে পরিচিত। একারণে এই লিপি পড়া ও লেখা জটিল।





দিওয়ানি লিপি সৌন্দর্যের কারণে বৈশিষ্ট্যমন্ডিত। ছোট আকারের নমুনা বড় নমুনার তুলনায় বেশি সুন্দর বিবেচিত হয়। শৈল্পিক কারণে এখনো বিভিন্ন উপলক্ষকে কেন্দ্র করে এই লিপির ব্যবহার হয়।

বিষয়শ্রেণী:আরবি চারুলিপি
বিষয়শ্রেণী:ইসলামি চারুলিপি
বিষয়শ্রেণী:উসমানীয় সংস্কৃতি
ধর্মনিরপেক্ষ সংগঠনের তালিকা

**ধর্মনিরপেক্ষ সংগঠন** বর্তমান জীবনে শুধুমাত্র মানবতার জন্য ভালো চিন্তার উপর ভিত্তি করে করা নৈতিক মান প্রচার করে, কোনো অতিপ্রাকৃত ধারণা ছাড়া, যেমন ঈশ্বর বা পরকাল। *[[ধর্মনিরপেক্ষতা]]* শব্দটি জর্জ জ্যাকব হলোউক দ্বারা উদ্ভাবিত, মূলত এই ধরনের কথাই বলা হয়। *ধর্মনিরপেক্ষতা* ধর্ম বিষয়ে নিরপেক্ষ রাষ্ট্রের কথা বোঝাতে পারে, যে সরকার ধর্ম বিষয়ে নিরপেক্ষ হবে এবং গির্জা এবং রাষ্ট্র পৃথক হবে। অধিকাংশ প্রতিষ্ঠান ধর্মনিরপেক্ষতার দুটি ব্যাখ্যাই সমর্থন করে।

## তালিকা

### আন্তর্জাতিক
*Atheist Alliance International
*The Brights' Net is a nonprofit educational organization dedicated to "building a constituency" and "constructively address[ing] the marginalized situation of persons who have a naturalistic worldview."
*European Humanist Federation is a union of "numerous humanist organisations from most European countries" whose purpose is to promote humanism and secularism in Europe.
*International Humanist and Ethical Union (IHEU) is "the sole world umbrella organisation embracing Humanist, atheist, rationalist, secularist, skeptic, laique,  ethical cultural, freethought and similar organisations world-wide." IHEU is a union of over 100 Humanist or secularist organizations in more than 40 countries. It is an international NGO (Non-governmental organization) with special consultative status with the United Nations.
*International League of Humanists
*International League of non-religious and atheists
*Rationalist International

## তথ্যসূত্র

## বহিঃসংযোগ
*Organizations lists at the Secular Web.

বিষয়শ্রেণী:মানবতাবাদ
বিষয়শ্রেণী:সংগঠনের তালিকা
বিষয়শ্রেণী:নাস্তিক সংগঠন
বিষয়শ্রেণী:ধর্মনিরপেক্ষতাবাদী সংগঠন
বিষয়শ্রেণী:ধর্ম সম্পর্কিত তালিকা
নেপাল জাতীয় নারী ক্রিকেট দল

**নেপাল জাতীয় মহিলা ক্রিকেট দল** আন্তর্জাতিক ক্রিকেটে নেপাল জাতীয় মহিলা ক্রিকেট দল হিসেবে নেপালের প্রতিনিধিত্ব করে। ২০০৭ সালে জুলাইয়ে মালয়েশিয়ায় অনুষ্ঠিত এশিয়ান ক্রিকেট কাউন্সিল নারী টুর্নামেন্টন্টে আন্তর্জাতিক ক্রিকেটে তাদের অভিষেক হয়।

## সংক্ষিপ্ত বিবরণ

## টুর্নামেন্ট ইতিহাস
### এশিয়ান গেমস
* এশিয়ান গেমসে ক্রিকেট ২০১০ : ১ম পর্ব
* এশিয়ান গেমসে ক্রিকেট ২০১৪ : কোয়ার্টার ফাইনাল

## বর্তমান দল

## তথ্যসূত্র

বিষয়শ্রেণী:নেপালের ক্রিকেট দল
বিষয়শ্রেণী:নেপালের জাতীয় ক্রীড়া দল
বিষয়শ্রেণী:জাতীয় নারী ক্রিকেট দল
বিষয়শ্রেণী:আন্তর্জাতিক ক্রিকেটে নেপাল
বিষয়শ্রেণী:নেপালে মহিলাদের ক্রীড়া
বিষয়শ্রেণী:২০০৭-এ নেপালে প্রতিষ্ঠিত
মাশক

**মাশক** (আরবি) বা **মেশক** (তুর্কি) আরবি লিপির অন্যতম ক্যালিগ্রাফিক শৈলী। ইসলামের উত্থানের সময় এই লিপি আরব উপদ্বীপের বিভিন্ন অঞ্চলে ব্যবহৃত হত। হেজাজি ও কুফিকের মত মাশকও অন্যতম প্রাচীন লিপি।

## বহিঃসংযোগ
*Qur'anic fragment dated to 107 AH / 725 CE, now in the Egyptian National Library
*Mashq Sample Calligrapher:Mehmed Şevki Efendi

বিষয়শ্রেণী:আরবি চারুলিপি
বোম্বাই প্রমাণ সময়

**বোম্বাই প্রমাণ সময়** ছিল ব্রিটিশ ভারতের দুটি প্রধান সময় অঞ্চলের একটি। ১৮৮৪ সালে মার্কিন যুক্তরাষ্ট্রের ওয়াশিংটন ডি. সি.-তে আয়োজিত ইন্টারন্যাশানাল মেরিডিয়ান কনফারেন্সে এই অঞ্চল চালু হয়। সেই সময় ঠিক হয়েছিল যে ভারতের দুটি সময় অঞ্চল থাকবে। একটি ৯০ ডিগ্রি পূর্ব দ্রাঘিমাকে ব্যবহার করে কলকাতার সময় অঞ্চল এবং অপরটি ৭৫ ডিগ্রি পূর্ব দ্রাঘিমাকে অবলম্বন করবে বোম্বাইয়ের (অধুনা মুম্বই) সময় অঞ্চল। বোম্বাই প্রমাণ সময় গ্রিনউইচ মিন টাইমের ৪ ঘণ্টা ৫১ মিনিট অগ্রবর্তী।

বোম্বাই প্রমাণ সময়কে ভারতীয় প্রমাণ সময়ে রূপান্তরিত করতে অসুবিধা হয়। ১৯০৬ সালের ১ জানুয়ারি ভারতীয় প্রমাণ সময় গৃহীত হয়। এই সময় বিশিষ্ট স্বাধীনতা সংগ্রামী বাল গঙ্গাধর তিলক একটি বোমা বিস্ফোরণের ঘটনায় অভিযুক্ত হয়েছিলেন। জনসাধারণের সরকারবিরোধী মনোভাব দেখে বিশিষ্ট ব্যারিস্টার ফিরোজশাহ মেহতা সময় অঞ্চল পরিবর্তনের বিরোধিতা করেন। তিনি বোম্বাই পৌরসংস্থার কাজ কিছুদিন বন্ধ রাখতে সক্ষম হয়েছিলেন। তার যুক্তি ছিল, সরকার মানুষের বিশ্বাস অর্জনে ব্যর্থ হয়েছেন। জনসাধারণের সরকারবিরোধী মনোভাব দেখে বোম্বাই প্রমাণ সময়কে ভারতীয় প্রমাণ সময়ে মিশিয়ে দেওয়ার সিদ্ধান্ত স্থগিত রাখা হয়। ১৯৫৫ সালে বোম্বাই প্রমাণ সময় পরিত্যক্ত হয়।

## আরও দেখুন
* ভারতীয় প্রমাণ সময়
* কলকাতা প্রমাণ সময়
* মাদ্রাজ প্রমাণ সময়
* পোর্ট ব্লেয়ার গড় সময়

## তথ্যসূত্র


বিষয়শ্রেণী:ভারতের ইতিহাস
বিষয়শ্রেণী:মুম্বই
বিষয়শ্রেণী:ভারতে সময়
বিষয়শ্রেণী:১৮৮৪-এ ভারতে প্রতিষ্ঠিত
বিষয়শ্রেণী:সময় অঞ্চল
বিষয়শ্রেণী:১৯৫৫-এ ভারতে বিলুপ্ত
ক্রিয়ার কাল

ক্রিয়ার যে রূপের দ্বারা ক্রিয়া ঘটার বিভিন্ন সময় বোঝায়, সেই সময়কে **ক্রিয়ার কাল** বলা হয়।
অথবা
কার্য সম্পন্ন হওয়ার সময়কেই ক্রিয়ার কাল বা কাল বলে।
ক্রিয়ার কাল তিন প্রকার।
# বর্তমান কাল
# অতীত কাল
# ভবিষ্যৎ কাল

## বর্তমান কাল
ক্রিয়ার যে রূপের দ্বারা ক্রিয়া এখন ঘটছে বোঝায় সেই সময়কে বর্তমান কাল বলে।
বর্তমান কালকে চার ভাগে ভাগ করা হয়।

### সাধারণ বর্তমান
যে ক্রিয়ার কাজটি বর্তমানে সাধারণভাবে ঘটে বা হয়, তাকে সাধারণ বর্তমান বা নিত্যবৃত্ত বর্তমান কাল বলা হয়। যেমন :
* সকালে সূর্য ওঠে।
* দুই আর দুইয়ে চার হয়।
* গাছে ফুল ফোটে।
* তিনি হাটে যাননি।
* কাগজ দিয়ে তৈরি হয় খাতা।

### ঘটমান বর্তমান
যে ক্রিয়ার কাজ বর্তমানে ঘটছে বা চলছে, এখনো শেষ হয়ে যায়নি, তাকে ঘটমান বর্তমান কাল বলা হয়। যেমন:
* আমার ছোট ভাই লিখছে।
* হামিম এবং নাহিদ এখনো ফুটবল খেলছে।

### পুরাঘটিত বর্তমান
যে ক্রিয়া কিছু আগে শেষ হয়েছে কিন্তু তার ফল এখনো রয়েছে, তাকে পুরাঘটিত বর্তমান কাল বলা হয়। যেমন:
* এখন বাবা অফিস থেকে ফিরেছেন।
* এবার মা খেতে ডেকেছেন।

### বর্তমান অনুজ্ঞা
যখন কাওকে কিছু করতে বলা হয় যেমন অনুরোধ বা আদেশ করা, তখন বর্তমান কালের সেই অবস্থাকে বর্তমান অনুজ্ঞা বলা হয়। যেমন:
* আমার প্রণাম নিও।
* তেঁতুলের আঁচারটা দাও।

## অতীত কাল
ক্রিয়ার যে রূপের দ্বারা ক্রিয়া পূর্বে কোন এক সময় সংঘটিত হয়েছে, সেই সময়কে অতীত কাল বলে ।

অতীত কালকে চার ভাগে ভাগ করা হয়।

### সাধারণ অতীত
যে ক্রিয়া অতীত কালে সাধারণভাবে সংঘটিত হয়েছে, তাকে সাধারণ অতীত কাল বলা হয়। যেমন :
* আমি কাজটি করলাম। 
* আমি খেলা দেখে এলাম।

### নিত্যবৃত্ত অতীত
যে ক্রিয়া অতীতে প্রায়ই ঘটত এমন বোঝায়, তাকে নিত্যবৃত্ত অতীত কাল বলা হয়। যেমন:
* বাবা প্রতিদিন বাজার করতেন।
* ছুটিতে প্রতিবছর গ্রামের বাড়িতে বেড়াতে যেতাম।

### ঘটমান অতীত
যে ক্রিয়া অতীত কালে চলেছিল, তখনো শেষ হয়নি বোঝায়, তাকে ঘটমান অতীত কাল বলা হয়। যেমন:
* রিতা ঘুমাচ্ছিল।
* তিনি মেয়েটির চেহারা কেমন জানতে চাইছিলেন।

### পুরাঘটিত অতীত
যে ক্রিয়া অনেক আগেই শেষ হয়ে গেছে, তার কালকে পুরাঘটিত অতীত কাল বলা হয়। যেমন:
* আমরা রাজশাহী গিয়েছিলাম।
* তুমি কি তার পরীক্ষা নিয়েছিলে?

## ভবিষ্যৎ কাল
ক্রিয়ার যে রূপের দ্বারা ক্রিয়া ভবিষ্যতে কোন একসময় ঘটবে সেই সময়কে ভবিষ্যৎ কাল বলা হয়।

### সাধারণ ভবিষ্যৎ
যে ক্রিয়া পরে বা ভবিষ্যতে সাধারণভাবে সংঘটিত হবে, তার কালকে সাধারণ ভবিষ্যৎ কাল বলা হয়। যেমন- 
* বাবা আজ আসবেন।
* আমি হব সকালবেলার পাখি।

### ঘটমান ভবিষ্যৎ
যে ক্রিয়ার কাজ ভবিষ্যতে শুরু হয়ে চলতে থাকবে, তার কালকে ঘটমান ভবিষ্যৎ কাল বলা হয়। যেমন: 
* সুমন হয়তো তখন দেখতে থাকবে।
* মনীষা দৌড়াতে থাকবে।

### পুরাঘটিত ভবিষ্যৎ
যে ক্রিয়া সম্ভবত ঘটে গিয়েছে এবং সেটি বোঝাতে সাধারণ ভবিষ্যৎ কালবোধক শব্দ ব্যবহার করা হয়, এমন হলে তার কালকে পুরাঘটিত ভবিষ্যৎ কাল বলা হয়। অনেকে একে "**সন্দেহ অতীত**"ও বলে থাকেন। যেমন:
* তুমি হয়তো আমাকে এ কথা বলে থাকবে।
* সম্ভবত পরীক্ষার ফল বের হয়ে থাকবে।

### ভবিষ্যৎ অনুজ্ঞা
যখন কোনও আদেশ, অনুরোধ বা প্রার্থনা ভবিষ্যতের জন্য করা হয় তখন তাকে ভবিষ্যৎ অনুজ্ঞা বলা হয়। যেমন:
* আগামীকাল আমার বাড়ি আসিস কিন্তু।
* কাজটা করে যেও।

বিষয়শ্রেণী:বাংলা ব্যাকরণ
শেওড়াফুলি–বিষ্ণুপুর শাখা রেলপথ

**শেওড়াফুলি—বিষ্ণুপুর শাখা রেলপথ** হল হাওড়া—বর্ধমান প্রধান রেলপথের শেওড়াফুলি ও গোঘাট রেলওয়ে স্টেশনের মধ্যে সংযোগকারী রেলপথ। এই  দীর্ঘ রেলপথ ভারতের পশ্চিমবঙ্গ রাজ্যের হুগলি জেলার মধ্যে প্রসারিত। শেওড়াফুলি হাওড়া স্টেশন থেকে  দূরে অবস্থিত। এটি কলকাতা শহরতলি রেল ব্যবস্থার অংশ।

## ইতিহাস
১৮৮৫ সালের ১ জানুয়ারি শেওড়াফুলি—তারকেশ্বর ব্রাঞ্চ লাইনটি চালু করে তারকেশ্বর রেলওয়ে কোম্পানি ()। ইস্ট ইন্ডিয়ান রেলওয়ে কোম্পানি এই পথে রেল চালাত। ১৯১৫ সালে তারকেশ্বর রেল কোম্পানিকে অধিগ্রহণ করে নেয় ইস্ট ইন্ডিয়ান রেলওয়ে কোম্পানি।

১৯১৭ সালে হাওড়া-বর্ধমান কর্ড লাইন চালু হয়। এই লাইনটি কামারকুন্ডু রেল স্টেশনে শেওড়াফু্লি—তারকেশ্বর ব্রাঞ্চ লাইনকে ক্রস করে।

১৮৮৫ সালে বেঙ্গল প্রভিন্সিয়াল রেলওয়ে তারকেশ্বর–মগরা ন্যারোগেজ রেল চালু করে। এই লাইনটি ১৯৫৬ সালে বন্ধ করে দেওয়া হয়। ২০০৯-১০ সালে রেল বাজেটে তারকেশ্বর—মগরা রেলপথের সংস্কারের প্রস্তাব দেওয়া হয়েছিল।

## বৈদ্যুতীকরণ
১৯৫৭ সালে শেওড়াফুলি—তারকেশ্বর ব্রাঞ্চ লাইনটির প্রথম ৩,০০০ ভোল্ট ডিসি ব্যবস্থায় বৈদ্যুতীকরণ করা হয়। এরপর রেল এসি ব্যবস্থা নেওয়ার সিদ্ধান্ত নিলে ১৯৬৭ সালে লাইনটি ২৫ কেভি এসি ব্যবস্থায় রূপান্তরিত করা হয়। বৈদ্যুতীকরণের পর এই লাইনে ইএমইউ চালু হয়।

## তারকেশ্বর–বিষ্ণুপুর সম্প্রসারণ

১৯৯৯–২০০০ সালে তারকেশ্বর–বিষ্ণুপুর প্রকল্পটির প্রস্তাব পাস হয়। কিন্তু পরবর্তী এক দশকে এই প্রকল্পের কাজ বিশেষ এগোয়নি। ২০০৯ সালে মমতা বন্দ্যোপাধ্যায় রেলমন্ত্রী হওয়ার পর এই কাজ আবার শুরু হয়। ২০০৩ সালে পূর্ব রেল এই প্রকল্পের বিস্তারিত রিপোর্ট দিয়েছিল। প্রস্তাবিত সম্পূর্ণ বৈদ্যুতিক লাইনটি তিন ভাগে বিভক্ত ছিল: তারকেশ্বর—আরামবাগ (২৬ কিলোমিটার), আরামবাগ—কোদাবাড়ি (১৬ কিলোমিটার) ও কোদাবাড়ি—বিষ্ণুপুর (৪৪ কিলোমিটার)।

২০১০ সালের ২৫ এপ্রিল তারকেশ্বর–তালপুর অংশে ট্রেন চলাচল শুরু হয়। ২০১২ সালের ৪ জুন তালপুকুর—আরামবাগ লাইনে ট্রেন চলাচল শুরু হয়।

লাইন উদ্বোধন করার সময় পশ্চিমবঙ্গের মুখ্যমন্ত্রী মমতা বন্দ্যোপাধ্যায় জানিয়েছিলেন, আরামবাগ রেল স্টেশনটি পশ্চিমবঙ্গের প্রাক্তন মুখ্যমন্ত্রী প্রফুল্লচন্দ্র সেনের নামে ও মায়াপুর রেল স্টেশনটি রামমোহন রায়ের নামে নামাঙ্কিত হবে।

ওভারহেড বৈদ্যুতীকরণ না থাকায় রেল প্রথম দিকে ডিজেল-ইলেকট্রিক মাল্টিপল ইউনিট (ডেমু) ট্রেন চালাত। ২০১২ সালের ১৬ সেপ্টেম্বর তৎকালীন রেলমন্ত্রী মুকুল রায় তারকেশ্বর পর্যন্ত বৈদ্যুতিক লাইন উদ্বোধন করেন।

২০০৯-১০ সালের রেল বাজেটে বিষ্ণুপুর বিষ্ণুপুর–গোকুলনগর সেক্টরের সম্পূর্ণ হওয়ার উল্লেখ আছে।

## তথ্যসূত্র

## বহিঃসংযোগ

বিষয়শ্রেণী:পশ্চিমবঙ্গে রেল পরিবহণ
বিষয়শ্রেণী:হাওড়া রেল বিভাগ
বিষয়শ্রেণী:ভারতের ৫ ফুট ৬ ইঞ্চি গেজের রেলপথ
বিষয়শ্রেণী:পশ্চিমবঙ্গের রেল পরিবহন
বিষয়শ্রেণী:হাওড়া রেলওয়ে বিভাগ
পৌষমেলা

**পৌষমেলা** হল ভারতের পশ্চিমবঙ্গ রাজ্যের বীরভূম জেলার শান্তিনিকেতনে অনুষ্ঠিত একটি বার্ষিক মেলা ও উৎসব। প্রতি বছর ৭ পৌষ এই মেলা শুরু হয় এবং চলে তিন দিন ধরে। তবে ২০১৭ থেকে এই মেলাটি ছয় দিন ধরে চলে। তবে দোকানিরা সারা পৌষ মাস ধরেই মেলাপ্রাঙ্গনে দোকান দিতে পারেন। এই মেলার অন্যতম প্রধান বৈশিষ্ট্য হল বাংলা লোকসংগীতের (বিশেষত বাউল গান) অনুষ্ঠান।

## প্রেক্ষাপট
১৮৪৩ সালের ২১ ডিসেম্বর (১২৫০ বঙ্গাব্দের ৭ পৌষ) দেবেন্দ্রনাথ ঠাকুর কুড়ি জন অনুগামীকে নিয়ে রামচন্দ্র বিদ্যাবাগীশের থেকে ব্রাহ্মধর্ম গ্রহণ করেন। এটিই শান্তিনিকেতনের *পৌষ উৎসবে*র মূল ভিত্তি।

১৮৯১ সালের ২১ ডিসেম্বর (১২৯৮ বঙ্গাব্দের ৭ পৌষ) শান্তিনিকেতনে একটি ব্রাহ্মমন্দির স্থাপিত হয়। ১৮৯৪ সালে ব্রাহ্মমন্দিরের প্রতিষ্ঠাবার্ষিকী স্মরণে মন্দিরের উল্টোদিকের মাঠে একটি ছোটো মেলা আয়োজন করা হয়েছিল। পরবর্তীকালে শান্তিনিকেতনের সেই পৌষমেলা শুধুমাত্র বীরভূম জেলার নয়, অন্যান্য অঞ্চলের পর্যটকেদেরও আকর্ষণের কেন্দ্রবিন্দু হয়ে ওঠে।

১৮৯৪ সাল থেকে ধারাবাহিক ভাবে আয়োজিত হয়ে আসছে পৌষমেলা। ১২৬ বছরের ইতিহাসে মোট দু’বার বন্ধ থেকেছে পৌষমেলা। ১৯৪৩ সালে দেবেন্দ্রনাথের দীক্ষাগ্রহণের শতবর্ষে মন্বন্তরের কারণে এবং ১৯৪৬-এ সাম্প্রদায়িক অশান্তির কারণে মেলা আয়োজন সম্ভব হয়নি। 

প্রথম দিকে ব্রাহ্মমন্দিরের (যা কাঁচমন্দির নামেও পরিচিত) উত্তর দিকের মাঠে মেলা আয়োজিত হত। সেই দিন সান্ধ্য উপাসনার পর বাজি পোড়ানো হত। পরে মেলার আয়তন বৃদ্ধি পেলে শান্তিনিকেতনের পূর্বপল্লীর মাঠে মেলার আয়োজন শুরু হয়।

## উদ্বোধন
পৌষ উৎসব শুরু হয় ৭ পৌষ (২৩ ডিসেম্বরের কাছাকাছি কোনো তারিখ) তারিখে। ভোরবেলায় সানাই বাদনের আয়োজন করা হয়। বৈতালিক দল গান গাইতে গাইতে আশ্রম পরিক্রমা করে। এরপর ছাতিমতলায় উপাসনার আয়োজন করা হয়। এরপর উপস্থিত সবাই গান গাইতে গাইতে উত্তরায়নে উপস্থিত হন।
ছাতিমতলার উপাসনার আগে কোনো বৈকালিক হয়না

## অন্যান্য দিন
পৌষমেলায় বাংলা লোকসংগীত (বিশেষত বাউল গানের) আয়োজন করা হয়। লোকসংগীতের সঙ্গে লোকনৃত্য ও লোকক্রীড়ার অনুষ্ঠান হয়। এই মেলায় পশ্চিমবঙ্গের সকল অঞ্চলের সাংস্কৃতিক নিদর্শনের প্রদর্শনী হয়। শান্তিনিকেতনের ছাত্রছাত্রীরা নাচ, গান ও নাটকের আয়োজন করেন। প্রত্যেক দিনই ভিন্ন ভিন্ন ধরনের অনুষ্ঠান আয়োজিত হয়। ২৫ শে ডিসেম্বর আতশবাজি প্রদর্শনী হয়। মেলার শেষ দিনটি শান্তিনিকেতনের ব্যক্তিত্বদের প্রতি উৎসর্গিত।

## মেলা
thumb|250px|পৌষমেলা বাজারের দোকানিরা
মেলায় প্রায় ১,৫০০টি স্টল দেওয়া হয়। মেলা উপলক্ষ্যে তিন দিনে ১০,০০০ পর্যটক সমাবেশ হয় এখানে। সরকারি হিসেব অনুযায়ী, শান্তিনিকেতনে প্রতিদিন গড়ে ৩,৫০০ পর্যটক আসেন। কিন্তু পৌষ উৎসব, বসন্ত উৎসব, রবীন্দ্রপক্ষ ও নববর্ষ উপলক্ষ্যে শান্তিনিকেতনে দৈনিক ৪০,০০০ বা তারও বেশি পর্যটক আসেন। তবে শান্তিনিকেতনে পর্যটক নিবাসের সংখ্যা মাত্র ৮৫ এবং তাতে সর্বাধিক ১,৬৫০ জনের থাকার ব্যবস্থা থাকায় সবাই শান্তিনিকেতনে থেকে যেতে পারেন না। যদিও এখানে বিভিন্ন উৎসব উপলক্ষ্যে ভাড়ায় ঘর পাওয়া যায়।

স্থানীয় ছাপা কাপড়ের সামগ্রী ও কুটির শিল্প এই মেলায় পাওয়া যায়।

## আরও দেখুন
* মেলা
* কেন্দুলি মেলা
* বীরভূমের মেলা
* জামাই মেলা, জামালপুর
* জামাই মেলা, গাজীপুর
* রুহিয়া আজাদ মেলা
* বিশ্বভারতী বিশ্ববিদ্যালয়
* জয়দেব কেন্দুলি

## তথ্যসূত্র

## বহিঃসংযোগ

* 

বিষয়শ্রেণী:পশ্চিমবঙ্গের উৎসব
বিষয়শ্রেণী:পশ্চিমবঙ্গের সংস্কৃতি
বিষয়শ্রেণী:পশ্চিমবঙ্গের মেলা
বিষয়শ্রেণী:বীরভূম জেলা
বিষয়শ্রেণী:ভারতের সাংস্কৃতিক উৎসব
বিষয়শ্রেণী:বাঙালি সংস্কৃতি
বিষয়শ্রেণী:শান্তিনিকেতন
বিষয়শ্রেণী:ভারতের নবান্ন উৎসব
বিষয়শ্রেণী:ভারতের লোক উৎসব
বিষয়শ্রেণী:ভারতের মেলা
কোপাই নদী

**কোপাই নদী** (অপর নাম **শাল নদী**) হলো ময়ূরাক্ষী নদীর একটি উপনদী। এটি ভারতের পশ্চিমবঙ্গ রাজ্যের বীরভূম জেলার  শান্তিনিকেতন, বোলপুর, কঙ্কালীতলা ও লাভপুরের পাশ দিয়ে প্রবাহিত। এটি একটি ছোটো নদী। তবে বর্ষাকালে এই নদীতে বন্যা দেখা যায়।
থাম্ব|কোপাই

## সাহিত্যে উল্লেখ
এই নদীর অববাহিকায় মাটির রং লাল। এই মাটিতে ভূমিক্ষয়ের ফলে যে ছোটো ছোটো খাত সৃষ্টি হয়েছে তা খোয়াই নামে পরিচিত। এই মাটি স্থানীয় সাহিত্যিকদের অনুপ্রেরণার কাজ করেছে। রবীন্দ্রনাথ ঠাকুর এই নদীর বর্ণনায় লিখেছেন:
:*আমাদের ছোট নদী চলে বাঁকে বাঁকে*
:*বৈশাখ মাসে তার হাঁটু জল থাকে।* 

এই নদীর বাঁকগুলি অনেকটা হাঁসুলির আকৃতিবিশিষ্ট। তারাশঙ্কর বন্দ্যোপাধ্যায় এই নামে রচনা করেন *[[হাঁসুলি বাঁকের উপকথা]]* নামে একটি উপন্যাস। এই উপন্যাস অবলম্বনে একই নামে তপন সিংহ একটি চলচ্চিত্রও নির্মাণ করেছিলেন।

এছাড়া এই নদীর তীরে রয়েছে ৫১ পিঠের অন্যতম সতী পিঠ কঙ্কালীতলা।এখানে মায়ের মন্দির ও শ্মশান রয়েছে। এখানে নদীটি মন্দিরের কাছ হইতে উত্তর মুখে ধাবিত হয়েছে,যা অলৌকিক মানা হয়ে থাকে।

## পুরাতাত্ত্বিক নিদর্শন
অজয়-কুনুর-কোপাই নদী উপত্যকায় খ্রিস্টপূর্ব ১২৫০-১০০০ অব্দের মাইক্রোলিথ স্ফটিক পাথর ও প্রস্তরীভূত কাঠ পাওয়া গিয়েছে।

## পাদটীকা

বিষয়শ্রেণী:বীরভূম জেলার নদী
বিষয়শ্রেণী:পশ্চিমবঙ্গের নদী
কোচবিহার স্টেট রেলওয়ে

**কোচবিহার স্টেট রেলওয়ে** ছিল অধুনা ভারতের পশ্চিমবঙ্গ রাজ্যের কোচবিহার ও আলিপুরদুয়ার জেলার একটি  ন্যারোগেজ রেল। ১৮৯৪ সালে পূর্ব হিমালয় পাদদেশে এই রেল চালু হয়েছিল। ১৯১০ সালে এটি  মিটারগেজে রূপান্তরিত হয়।

## ইতিহাস
১৮৯৩-৯৮ সালে কোচবিহারের মহারাজা নৃপেন্দ্র নারায়ণ কোচবিহার স্টেট রেলওয়ে চালু করেন।

ব্রিটিশ কর্তৃপক্ষের সঙ্গে আলোচনার ১৮৯১-৯২ সালে স্থির হয়েছিল যে কোচবিহার শহরের বিপরীত দিকে তোর্সা নদীর দক্ষিণ তীর থেকে ইস্টার্ন বেঙ্গল রেলওয়ের গীতলদহ পর্যন্ত একটি  দীর্ঘ ন্যারোগেজ রেলপথ নির্মিত হবে যা ধুবড়ি (অধুনা অসম রাজ্যে) স্টেশনকে লালমনিরহাট (অধুনা বাংলাদেশ রাষ্ট্রে) স্টেশনের সঙ্গে যুক্ত করবে। এই লাইন নির্মিত হওয়ার সময় এর স্টেশনগুলি ছিল: তোর্সা, দেওয়ানহাট, চওড়াহাট, গীতলদহ ও গীতলদহ ঘাট। ১৮৯৩ সালের ১৫ সেপ্টেম্বর এই লাইন মালপত্র পরিবহন এবং ১৮৯৪ সালের ১ মার্চ এটি যাত্রী পরিবহনের জন্য খুলে দেওয়া হয়।

তোর্সা নদীর উপর একটি সেতু নির্মিত হলে এই রেলপথের সঙ্গে কোচবিহার শহরটি যুক্ত হয়। পরে এই লাইনটি ভারত-ভুটান সীমান্তের নিকটবর্তী আলিপুরদুয়ার, বক্সা ও জয়ন্তীর সঙ্গে যুক্ত হয়। ১৯০১ সালে মোট ৫৩.৫ মাইল দীর্ঘ রেলপথটি চালু হয়। ১৯১০ সালে এটিকে  দীর্ঘ মিটারগেজ লাইনে রূপান্তরিত করা হয়। ইস্টার্ন বেঙ্গল রেলওয়ে এই রেলপথটি পরিচালনা করত। ১৯৩২ সালের হিসেব অনুসারে, এই রেলপথে সকালে ও সন্ধ্যায় মোট দুটি ট্রেন চলত। ১৯৫০-এর দশকের গোড়ার দিকে এই রেলপথটিকে ভারতীয় রেলের উত্তরপূর্ব রেল ক্ষেত্রের (অধুনা উত্তরপূর্ব সীমান্ত রেল) অধিভুক্ত করে নেওয়া হয়।

## পাদটীকা

বিষয়শ্রেণী:পশ্চিমবঙ্গের রেল পরিবহণ
বিষয়শ্রেণী:কোচবিহার রাজ্যের ইতিহাস
বিষয়শ্রেণী:কোচবিহার জেলা
বিষয়শ্রেণী:পশ্চিমবঙ্গের ইতিহাস
বিষয়শ্রেণী:ভারতের অবলুপ্ত রেল সংস্থা
বিষয়শ্রেণী:কোচবিহারের ইতিহাস
সূরা শুআরা

**সূরা আশ শুআরা** (; কবিগণ), মুসলিম ধর্মীয় গ্রন্থ কুরআনের ২৬তম সূরা। এই সূরাটি মক্কায় অবতীর্ণ হয়েছে এবং এর আয়াত সংখ্যা ২২৭টি। সূরাটির আয়াতগুলোর অনেকগুলোই খুবই সংক্ষিপ্ত। সূরার ২২৪ নং আয়াতে থাকা আশ-শু'আরা শব্দ থেকে এই সূরার নামকরণ করা হয়েছে।

এই সূরায় বিভিন্ন নবী ও তাদের গোত্র সম্পর্কে এবং কিভাবে কাফেররা নবীদের মৃত্যুর হুমকি দিলে তাদের ধ্বংস করা হয়েছিল সে সম্পর্কে আলোচনা করা হয়েছে। এতে আল্লাহর রহমতের কথাও আলোচনা করা হয়েছে। এই সূরাটি নবী মূসার কাহিনী দিয়ে শুরু হয়, এরপর ইব্রাহীমের কাহিনী বর্ণনা করা হয়।

নাযিলের সময় এবং প্রাসঙ্গিক পটভূমি অনুসারে (আসবাব আল-নুজুল), এটি একটি পূর্ববর্তী "মাক্কি সুরা", যার অর্থ এটি মক্কায় অবতীর্ণ হয়েছে বলে বিশ্বাস করা হয়। ইবনে আব্বাস (রা.) থেকে বর্ণিত, প্রথমে সূরা তা-হা, পরে সূরা আল-ওয়াকিয়াহ এবং পরে সূরা আশ-শু'আরা নাজিল হয়।

## নামকরণ
২২৪ আয়াত থেকে সূরাটির নামটি গৃহীত হয়েছে।

## সারাংশ

## তথ্যসূত্র

বিষয়শ্রেণী:সূরা
বিষয়শ্রেণী:আরবের গোত্র
প্রাক্তন-সমকামী আন্দোলন

[থাম্ব|প্রাক্তন-সমকামী আন্দোলন

প্রাক্তন-সমকামী আন্দোলন (ইংরেজি: Ex-gay movement) হল সেসব ব্যক্তি বা প্রতিষ্ঠান দ্বারা পরিচালিত আন্দোলন যারা সমকামী বা উভকামী ব্যক্তিদের উক্ত সম্পর্ক থেকে বেরিয়ে আসার বা নিবৃত থাকার প্রস্তাব করেন এবং বিপরীতকামী সম্পর্কে প্রবেশ করতে উৎসাহ ও সহায়তা প্রদান করে[1]। সাধারণত এমন ব্যক্তিরা এ আন্দোলনকে চালিত করেন, যারা পূর্বে সমকামী বা উভকামী ছিলেন কিন্তু এখন নেই অথবা সাধারণভাবে এ ধরনের সম্পর্ক থেকে বিরত থাকেন।](https://bn.wikipedia.org/wiki/%E0%A6%9A%E0%A6%BF%E0%A6%A4%E0%A7%8D%E0%A6%B0:Peterson_Toscano-Homonomo.jpg)
**প্রাক্তন-সমকামী আন্দোলন** () হল সেসব ব্যক্তি বা প্রতিষ্ঠান দ্বারা পরিচালিত আন্দোলন যারা সমকামী বা উভকামী ব্যক্তিদের উক্ত সম্পর্ক থেকে বেরিয়ে আসার বা নিবৃত থাকার প্রস্তাব করেন এবং বিপরীতকামী সম্পর্কে প্রবেশ করতে উৎসাহ ও সহায়তা প্রদান করে। সাধারণত এমন ব্যক্তিরা এ আন্দোলনকে চালিত করেন, যারা পূর্বে সমকামী বা উভকামী ছিলেন কিন্তু এখন নেই অথবা সাধারণভাবে এ ধরনের সম্পর্ক থেকে বিরত থাকেন।
## তথ্যসূত্র

বিষয়শ্রেণী:এলজিবিটিকিউ
বিষয়শ্রেণী:সমকামিতা
বিষয়শ্রেণী:উভকামিতা
যশোধরা

**যশোধরা** () বা **সুভদ্দকচ্ছানা** () বা **বিম্বা** () সিদ্ধার্থ গৌতমের পত্নী ছিলেন।

## প্রথম জীবন
যশোধরা কোলীয় গণের  প্রধান সুপ্পবুদ্ধ এবং তার পত্নী ও শাক্য গণের প্রধান শুদ্ধোধনের ভগিনী অমিতার কন্যা ছিলেন। যশোধরা ও সিদ্ধার্থ গৌতম একই দিনে জন্মগ্রহণ করেছিলেন। ষোল বছর বয়সে যশোধরার সঙ্গে সিদ্ধার্থ গৌতমের বিবাহ সম্পন্ন হয়। উনত্রিশ বছর বয়সে যেদিন তাঁদের রাহুল নামে এক পুত্রসন্তানের জন্ম হয়, সেইদিন সিদ্ধার্থ গৌতম পরম সত্যের সন্ধানে সংসার ত্যাগ করে প্রবজ্যা গ্রহণ করেন। সিদ্ধার্থ গৌতমের কঠিন কঠোর সন্ন্যাস জীবনের বিস্তারিত জানতে পেয়ে যশোধরাও স্বামীর ন্যায় রাজবস্ত্র ও অলঙ্কার ত্যাগ করে সাধারণ হলুদ কাপড় পরতে ও সারাদিনে একবেলা আহার করতে শুরু করেন। কথিত আছে,সে সময় অনেক রাজকুমার তাঁর পাণিগ্রহণ এর প্রস্তাব নিয়ে এলেও তিনি তাঁদের প্রস্তাব ফিরিয়ে দেন।   

## পরবর্তী জীবন
বুদ্ধত্ব লাভের পর শুদ্ধোধনের অনুরোধে গৌতম বুদ্ধ কপিলাবস্তু যান। দ্বিতীয় দিনে অন্যান্য ভিক্ষুদের সঙ্গে বুদ্ধ শহরে ভিক্ষা করতে বেরোলে যশোধরা সেই সংবাদের সত্যতা বিচারের উদ্দেশ্যে প্রাসাদের জানালা দিয়ে তাকে দেখতে পান। বুদ্ধের ব্যক্তিত্বের গরিমায় মুগ্ধ যশোধরা প্রশংসাসূচক আটটি শ্লোক রচনা করেন, যা নরসীহগাথা নামে পরিচিত। সেই দিন প্রাসাদের সকল নারী বুদ্ধের দর্শনের জন্য এলেও যশোধরা তার নিকটে যেতে অস্বীকৃত হন। তিনি সংবাদ দেন যে, যশোধরার মধ্যে কোন গুণ অবশিষ্ট থাকলে স্বয়ং গৌতম বুদ্ধ তার নিকটে আসবেন। বুদ্ধ তার অনুরোধ রক্ষা করে তার নিকট যান এবং তার ধৈর্য ও আত্মত্যাগের প্রশংসা করেন। কপিলাবস্তু শহরে বুদ্ধের সপ্তম দিন, যশোধরা তার পুত্র রাহুলকে পিতা গৌতম বুদ্ধের নিকট পাঠান এবং পিতার নিকট উত্তরাধিকার চেয়ে নিতে বলেন। রাহুল ভিক্ষু জীবন গ্রহণ করেন এবং গৌতম বুদ্ধের অনুরোধে সারিপুত্ত তাকে উপসম্পদা প্রদান করেন। পরবর্তীকালে গৌতম বুদ্ধ নারীদের সংঘে প্রবেশের অনুমতি দিলে যশোধরা ভিক্ষুণী হিসেবে সংঘে যোগদান করেন ও পরে অর্হৎ প্রাপ্ত হন।

## তথ্যসূত্র

বিষয়শ্রেণী:গৌতম বুদ্ধের পরিবার
বিষয়শ্রেণী:অর্হত
বোলপুর মহকুমা

**বোলপুর মহকুমা** হল ভারতের পশ্চিমবঙ্গ রাজ্যের বীরভূম জেলার একটি মহকুমা। বোলপুর মহকুমা ও বোলপুর-শ্রীনিকেতন, ইলামবাজার, লাভপুর ও নানুর সমষ্টি উন্নয়ন ব্লক চারটি নিয়ে এই মহকুমা গঠিত। এই চারটি ব্লকের অধীনে ৪০টি গ্রাম পঞ্চায়েত রয়েছে। মহকুমার সদর বোলপুরে অবস্থিত।

## অঞ্চল
বোলপুর পুরসভা ছাড়াও বোলপুর-শ্রীনিকেতন, শ্রীনিকেতন, ইলামবাজার, লাভপুর ও নানুর সমষ্টি উন্নয়ন ব্লক চারটির অধীনে এই মহকুমার ৪০টি গ্রাম পঞ্চায়েত রয়েছে।

## ব্লক
### বোলপুর-শ্রীনিকেতন ব্লক
বোলপুর-শ্রীনিকেতন সমষ্টি উন্নয়ন ব্লকটির গ্রামাঞ্চল ৯টি গ্রাম পঞ্চায়েত এলাকা নিয়ে গঠিত। যথা: বাহিরি-পাঁচশোয়া, রায়পুর-সুপুর, সরপালেহানা-আলবাঁধা, সিংঘি, কঙ্কালিতলা, রূপপুর, কসবা, সাত্তোর ও সিয়ান মুলুক। ব্লকটি বোলপুর ও পানরুই থানার অধীনস্থ। ব্লকের সদর শ্রীনিকেতন।

### ইলামবাজার ব্লক
ইলামবাজার সমষ্টি উন্নয়ন ব্লকটির গ্রামাঞ্চল ৯টি গ্রাম পঞ্চায়েত নিয়ে গঠিত। যথা: বাতিকর, ঘুড়িশা, মঙ্গলদিহি, বেলাটি, ইলামবাজার, নানাসোল, ধরমপুর, জয়দেব-কেন্দুলি ও সিরশা। ব্লকটি ইলামবাজার ও পানরুই থানার অধীনস্থ। ব্লকের সদর ইলামবাজার

### লাভপুর ব্লক
লাভপুর সমষ্টি উন্নয়ন ব্লকটির গ্রামাঞ্চল ১১টি গ্রাম পঞ্চায়েত এলাকা নিয়ে গঠিত। যথা: বিপ্রটিকুরি, দ্বারকা, যমনা, লাভপুর-২, চৌহট্ট-মাহোদারি ১, হাতিয়া, কুরুন্নাহার, থিবা, চৌহট্ট-মহোদরি ২, ইন্দাস ও লাভপুর ১। ব্লকটি লাভপুর ও নানুর থানার অধীনস্থ। ব্লকের সদর লাভপুর।

### নানুর ব্লক
নানুর সমষ্টি উন্নয়ন ব্লকটির গ্রামাঞ্চল ১১টি গ্রাম পঞ্চায়েত এলাকা নিয়ে গঠিত। যথা: বড় সাওটা, দশকলগ্রাম-করেয়া ১, চণ্ডীদাস নানুর, দশকলগ্রাম-করেয়া ২, কীর্ণাহার ১, কীর্ণাহার ২, থুপসারা, উচকরণ, চরকলগ্রাম, জলুন্দি ও নওয়ানগর কাদ্দা। ব্লকটি নানুর থানার অধীনস্থ। ব্লকের সদর চণ্ডীদাস নানুর।

## আইনসভা কেন্দ্রসমূহ
সীমানা পুনর্নির্ধারণ কমিশন কর্তৃক পশ্চিমবঙ্গের আইনসভা কেন্দ্রগুলির সীমানা পুনর্বিন্যাসের পর বোলপুর মহকুমার আইনসভা কেন্দ্রগুলির অবস্থান নিম্নরূপ হয়েছে:
* বোলপুর বিধানসভা কেন্দ্র - বোলপুর পুরসভা, ইলামবাজার ব্লক ও বোলপুর-শ্রীনিকেতন ব্লকের রায়পুর-সুপুর, রূপপুর ও সাত্তোর গ্রাম পঞ্চায়েত।
* নানুর বিধানসভা কেন্দ্র – বোলপুর-শ্রীনিকেতন ব্লকের অপর ছয়টি গ্রাম পঞ্চায়েত ও নানুর ব্লক।
* লাভপুর বিধানসভা কেন্দ্র – লাভপুর ব্লক।

তিনটি বিধানসভা কেন্দ্রই বোলপুর লোকসভা কেন্দ্রের অন্তর্গত।

## পাদটীকা

বিষয়শ্রেণী:পশ্চিমবঙ্গের মহকুমা
বিষয়শ্রেণী:বীরভূম জেলা
নলহাটি

**নলহাটি** হল ভারতের পশ্চিমবঙ্গ রাজ্যের বীরভূম জেলার একটি শহর ও পুরসভা। শহরটি পশ্চিমবঙ্গ-ঝাড়খণ্ডের সীমানার কাছে অবস্থিত। হিন্দু পুরাণ অনুসারে, দেবী সতীর গলার নলি এখানে পড়েছিল। সেই থেকেই এই শহরের নাম নলহাটি। এই শহরের নলহাটেশ্বরী মন্দির হিন্দুদের একটি বিখ্যাত তীর্থ। শহরটি হিন্দুদের ৫১ শক্তিপীঠের অন্যতম।

নলহাটি জংশন রেল স্টেশনে আজিমগঞ্জ লাইন পূর্ব রেলের পুরনো সাহেবগঞ্জ লুপের সঙ্গে যুক্ত হয়েছে। বীরভূম জেলার রামপুরহাট মহকুমার অধীনস্থ নলহাটি থানার অধীনে রয়েছে নলহাটি ১ ও নলহাটি ২ ব্লকদুটি। ২০০০ সালে নলহাটি পুরসভা গঠিত হয়। নলাটেশ্বরী(পার্বতী) মায়ের মন্দির থেকে মাত্র ৭ কিলোমিটার দূরে ঝাড়খণ্ড সীমান্ত লাগোয়া ভবানন্দপুরে "মা চন্দ্রময়ী" এক দর্শনীয় স্থান এখানে শীতকালে অনেকে পিকনিক করতে আসেন  এবং ১০ কিলোমিটার দূরে ব্রাহ্মণী নদীর ওপর বৈধরা ব্যারেজ, বৈধরা পার্ক ও শালবন দর্শনীয় স্থান ও পিকনিক করার মতন জায়গা, শীতকালে এখানে অনেক দূর দূরান্ত থেকে পিকনিক করতে আসেন ।

## ভূগোল
নলহাটি শহরটি  অক্ষ দ্রাঘিমাংশে অবস্থিত। শহরটি সমুদ্রপৃষ্ঠ থেকে ৪৮ মিটার (১৬০ ফুট) উচ্চতায় অবস্থিত। এটি ছোটোনাগপুর মালভূমিতে অবস্থিত। শহরের মধ্যে একটি ক্ষুদ্রাকায় পাহাড়ের অংশও দেখা যায়। এই পাহাড়ের উপরে মা নলহাটেশ্বরী মন্দির  ও হজরত আনা শহীদ বাবার মাজার শরীফ অবস্থিত। এই অঞ্চলে বীরভূমের মাটির রং বাঁকুড়া ও পুরুলিয়া জেলার মতো লাল। তাই এই অঞ্চলকে “লালমাটির দেশ” বলা হয়। নলহাটি শহরটি পানাগড়—মোরগ্রাম হাইওয়ের উপর অবস্থিত।

## দর্শনীয় স্থান
নলহাটি পশ্চিমবঙ্গের একটি দর্শনীয় স্থান। বর্তমানে পশ্চিমবঙ্গ সরকার এই অঞ্চলের পর্যটন উন্নয়নের কাজে হাত দিয়েছে।

দূষণমুক্ত হলে এটি একটি স্বাস্থ্যকর স্থান। শহরের মধ্যে একটি ছোটো পাহাড়ের উপর নলহাটেশ্বরী মন্দির ও মাজার শরিফ শহরের প্রধান দর্শনীয় স্থান। শহর থেকে ১৫ কিলোমিটার দূরে বাউটিয়ার কাছে চন্দ্রমণি পাহাড় ও ব্রাহ্মণী নদী বদ্বীপে বৈধারা শালবন একটি দর্শনীয় স্থান।

## পাদটীকা

## বহিঃসংযোগ
* 

বিষয়শ্রেণী:পশ্চিমবঙ্গের শহর
বিষয়শ্রেণী:বীরভূম জেলার শহর ও নগর
বিষয়শ্রেণী:সতী পীঠের অবস্থান